ฮั่งเส็งปิดเช้าลบ 98.77 จุด หลังเฟดส่งสัญญาณขึ้นดอกเบี้ย
ฮั่งเส็งปิดเช้าลบ 98.77 จุด หลังเฟดส่งสัญญาณขึ้นดอกเบี้ย
25 ก.ย. 2558

ดัชนีฮั่งเส็งตลาดหุ้นฮ่องกงปิดเช้าปรับตัวลง โดยดัชนีฮั่งเส็งลดลง 98.77 จุด หรือ 0.47% ปิดภาคเช้าที่ 20,997.21 จุด หลังจากประธานธนาคารกลางสหรัฐ (เฟด) ส่งสัญญาณถึงการปรับขึ้นดอกเบี้ยภายในสิ้นปีนี้
ตลาดได้รับแรงกดดัน เนื่องจากนางเจเน็ต เยลเลน ประธานเฟด ได้แสดงความเห็นที่เมืองแอมเฮิร์สท์ รัฐแมสซาชูเซตส์ว่า มีแนวโน้มที่จะมีความเหมาะสมในการเริ่มปรับขึ้นอัตราดอกเบี้ยในปีนี้ โดยคาดว่าอัตราเงินเฟ้อจะกลับมาสู่เป้าหมายที่ 2% ในช่วงไม่กี่ปีข้างหน้า เมื่อปัจจัยชั่วคราวที่กดดันเงินเฟ้อได้จางหายไป พร้อมกล่าวว่าภาวะอ่อนแอของเศรษฐกิจทั่วโลกไม่มีแนวโน้มจะมีนัยสำคัญมากพอที่จะส่งผลกระทบต่อนโยบายการเงินของเฟด
นางเยลเลนระบุว่า ในปัจจุบันนี้ เจ้าหน้าเฟดส่วนใหญ่ต่างคาดถึงการเริ่มปรับขึ้นอัตราดอกเบี้ยในปีนี้ และหลังจากนั้น จะมีการคุมเข้มนโยบายการเงินอย่างค่อยเป็นค่อยไป